Jasper Fforde
Jasper Fforde (sündinud 11. jaanuaril 1961 Londonis) on inglise kirjanik. Fforde'i esimene fantaasiaromaan "The Eyre Affair" ilmus 2001 ning see on tema tuntuima, nn Thursday Nexti sarja esimene raamat. Sarja peategelaseks on kirjandusteostes töötav naisdetektiiv Thursday Next. Fforde'i romaane iseloomustab kirjanduslike viidete küllus ning rohke sõnamängu kasutus, mis teeb need osaliselt tõlkimatuks.